Centrum vedecko-technických informácií SR
Lamačská cesta 8/A, 811 04 Bratislava

SPRÁVA ZO ZAHRANIČNEJ PRACOVNEJ CESTY

1. Účastník ZPC: 
Ľubomír Kucka, PhDr., CVTI SR, Lamačská cesta 8/A, 811 04 Bratislava, prac.. odd. IPTT, AJ, NJ, RJ 

2. Zahraničná pracovná cesta: 
Portugalsko, Porto, 5.5 – 8. 5. 2019, Hotel Porto Palacio, medzinárodná konferencia PATLIB 2019. Hradenie nákladov: Hotel a dopravu vo výške 100% hradil Európsky patentový úra (EPÚ), stravné hradilo CVTI SR. 

3. Rámcový program pobytu: 
5. 5 Prílet z Viedne do Porta, ubytovanie; 6. 5 – 7.5 PATLIB 2019: prednášky, workshopy formou panelovej diskusie (9.30 – 17.30 h); 8. 5 odlet z Porta do Amsterdamu. 

4. Stručný priebeh rokovaní, resp. študijného pobytu: 
Medzinárodná konferencia PATLIB 2019 sa konala v dňoch 5. mája – 8. mája 2019 v Porto, s počtom účastníkov 280 z 38 štátov. Účasť na konferencii sa realizovala len na pozvanie EPÚ. V členských štátoch EPO je zriadených viac ako 300 stredísk PATLIB. Strediská PATLIB sú zriaďované pri vedeckých knižniciach, univerzitách, obchodných komorách príp. strediskách transferu technológií. Aj z toho dôvodu poskytujú rôzne služby používateľom a odbornej verejnosti. V úvodnom príhovore, zdôraznil prezident Európskej patentovej organizácie A. Campinos PATLIB význam stredísk PATLIB ako neodmysliteľnú súčasť inovačného procesu. S rozvojom používateľských potrieb a priemyselných práv, ich aktivity čelia novým výzvam.

Ťažiskom konferencie bolo predovšetkým analyzovať:
•	súčasný stav poskytovania služieb, 
•	potreby používateľov stredísk PATLIB, 
•	potreby stredísk PATLIB,
•	navrhnúť ďalší rozvoj a smerovanie stredísk.
Formát konferencie spočíval najmä vo workshopoch formou panelovej diskusie, ktorých bolo celkovo 16. 

Panelové diskusie boli rozdelené a zamerané najmä na tieto tematické okruhy:
1.	Blok - Identifikovanie a analýza používateľských potrieb
2.	Blok - Identifikovanie a analýza potrieb stredísk PATLIB
V rámci týchto blokov boli realizované nasledovné panelové diskusie

•	Perspektívy stredísk PATLIB, ktoré sú zriadené pri univerzitách,
•	Perspektívy stredísk PATLIB, ktoré sa špecializujú na transfer technológii a nie sú zriadené pri univerzitách,
•	Perspektívy stredísk PATLIB, ktoré sú súčasťou patentových úradov alebo sú nimi zriadené ,
•	Perspektívy stredísk PATLIB, ktoré sú etablované pri vedeckých parkoch, obchodných komorách a pod.,

3.	Blok panelových diskusií bol rozdelený nasledovne:
•	Aká má byť úloha/postavenie EPÚ v budúcnosti pre strediská PATLIB?
•	Aká má byť úloha/postavenie patentových úradov vo vzťahu k strediskám PATLIB?
•	Ako môžu prispieť „tretie strany“ k rozvoji stredísk PATLIB?

Na každú panelovú diskusiu boli vybraní a pozvaní EPO-m panelisti. Jeden blok pokrývali celkovo 4 panelisti (S. Jann, SRN. S. De Vries, Belgicko, M. Urunueala, Španielsko a za CVTI SR bol EPO-m vybratý PhDr. Ľubomír Kucka). Panelisti predniesli stručnú prezentáciu o dosiahnutých výsledkoch a definovali niekoľko aktuálnych okruhov o ktorých sa viedla panelová diskusia formou okrúhlych stolov. V našom bloku „Identifikovanie a analýza používateľských potrieb“ sme mali až 70 účastníkov a v bloku „Identifikovanie a analýza potrieb stredísk PATLIB sa ich zúčastnilo 50“. Výsledky z okrúhlych stolov sumarizovali panelisti do záverečnej správy Záverečnú správu, náčrt budúceho rozvoja stredísk, ako aj minimálne požiadavky na strediská PATLIB predniesol R. Flammer z EPO.

5. Odporúčané závery: 
Odporúčané závery z konferencie bude potrebné rozpracovať na podmienky CVTI SR. Okrem toho bude nevyhnutné aktivizovať sieť stredísk PATLIB na Slovensku s ohľadom na jej ďalší rozvoj pri poskytovaní služieb.

6. Prehľad prinesenej dokumentácie a miesto jej uloženia 
Získaná dokumentácia vrátane panelovej prezentácie PhDr. Kucku je k dispozícii v oddelení informačnej podpory transferu technológií (stredisko PATLIB). 

7. Osobitne vyhodnotený očakávaný prínos ZPC 
1. O aktivity Strediska PATLIB, vrátane prezentácie prejavili záujem účastníci panelovej diskusie z UK, Turecka a pod.
2. Pre stredisko PATLIB boli mimoriadnym prínosom nové osobné kontakty.
3. Okrúhle stoly poukázali na aktuálny stav a naznačili smery ďalšieho rozvoja stredísk PATLIB.

8. Spôsob zverejnenia výsledkov ZPC, prenos získaných informácií 
Správa a informácie z konferencie budú sprístupnené ďalším pracovníkom inštitúcie, ktorí sa zaoberajú otázkami priemyselného vlastníctva a transferu technológií. 

Súhlasím so zverejnením správy na internete:		Áno 

Správu vypracoval: Ľubomír Kucka 

Dátum: 27. 5. 2019 

Správu schválil: prof. RNDr. J. Turňa, CSc., generálny riaditeľ

Súhlasím so zverejnením správy na internete